SET บ่ายไซต์เวย์ในกรอบ 1,520-1,530
SET ภาคบ่ายคาดแกว่งไซต์เวย์ แนวรับ 1,520 จุด ส่วนแนวต้าน 1,530 จุด ขณะที่ยังไม่มีปัจจัยใหม่ๆ เข้ามาสนับสนุนการลงทุน
20 พ.ค. 2558

นายเกียรติก้อง เดโช นักกลยุทธ์ บล.ซีไอเอ็มบี (ประเทศไทย) เปิดเผยถึงตลาดหุ้นไทยเช้านี้ (20 พ.ค.) แกว่งตัวในกรอบแคบ โดยมีแรงขายทำกำไรหลังวานนี้ดัชนีดีดตัวขึ้นแรง หลังจากที่ได้มีการประกาศตัวเลข GDP งวดไตรมาส 1/58 ออกมาแล้ว ซึ่งปรากฏสัญญาณที่แสดงให้เห็นว่าตลาดเริ่มจะเข้าสู่การฟื้นตัว โดยกำไรน่าจะผ่านจุดต่ำสุดแล้ว และมองว่าเศรษฐกิจน่าปรับในทิศทางที่ดีขึ้นได้ แต่แรงซื้อยังต้องระมัดระวังอยู่ โดยให้ติดตามตัวเลขเศรษฐกิจของไทยในสัปดาห์หน้าทั้งตัวเลขการส่งออก, นำเข้า และการลงทุนภาคเอกชน
ขณะที่ วันนี้การลงทุนเป็นลักษณะของการเปลี่ยนกลุ่มเล่น โดยเริ่มหันมาเล่นหุ้นในกลุ่มที่ได้ประโยชน์จากมาตรการเศรษฐกิจ อย่างเมื่อวานนี้ก็เริ่มมีแรงซื้อเข้ามาที่หุ้นในกลุ่มรับเหมา ซึ่งมองว่าในไตรมาส 3/58 น่าจะมีแรงกระตุ้นจากการเร่งการลงทุน
ด้านตลาดภูมิภาคแกว่งทั้งในแดนบวกและลบ โดยนอกประเทศตอนนี้ยังไม่ได้มีปัจจัยอะไรน่าตื่นเต้น สำหรับการลงทุนจะอิงการใช้ปัจจัยภายในของแต่ละตลาดเองมากกว่า
สำหรับแนวโน้มการลงทุนบ่ายนี้ คาดว่าตลาดหุ้นไทยจะแกว่งไซต์เวย์ พร้อมให้แนวรับ 1,520 จุด ส่วนแนวต้าน 1,530 จุด
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
CPALL มูลค่าการซื้อขาย 1,299.41 ล้านบาท ปิดที่ 47.50 บาท เพิ่มขึ้น 2.00 บาท
KBANK มูลค่าการซื้อขาย 1,151.90 ล้านบาท ปิดที่ 202.00 บาท ลดลง 6.00 บาท
GPSC มูลค่าการซื้อขาย 1,106.10 ล้านบาท ปิดที่ 27.50 บาท ลดลง 0.25 บาท
JAS มูลค่าการซื้อขาย 874.81 ล้านบาท ปิดที่ 5.65 บาท เพิ่มขึ้น 0.15 บาท
TASCO มูลค่าการซื้อขาย 814.89 ล้านบาท ปิดที่ 16.20 บาท เพิ่มขึ้น 0.70 บาท
 
ที่มา: สำนักข่าวอินโฟเควสท์